கேள்வி: ஹன்வெல்லை பற்றி நீங்கள் என்ன அறிந்துள்ளீர்கள்?
பதில்: ஹன்வெல்லை (''Hanwella'') ஒரு வரலாற்று சிறப்புமிக்க நகரமாகும். இது இலங்கையின் மேல் மாகாணத்தில் கொழும்பு மாவட்டத்தில் அமையப்பெற்றுள்ளது. அத்துடன் கொழும்பு - இரத்தினபுரி முதன்மைப் பாதையில் கொழும்பில் இருந்து சுமார் 29 கி.மீ. தொலைவில் அமைந்துள்ளது. இலங்கையின் மிக நீண்ட ஆறுகளில் ஒன்றான களனி ஆறு கரையில் இந்நகரம் அமைந்துள்ளதால் போர்த்துக்கேயர் காலத்தில் ஹன்வெல்லை சிறப்புமிக்க நகராகக் காணப்பட்டது. அக்காலத்தில் இது சீதாவக்கை அரசு எனும் பெயர் கொண்டு அழைக்கப்பட்டது.